STREET ESCAPE ROOM: GELDIARAZI INBADITZAILEAK!
2025-07-25 10:30 - 13:30, 2025-10-04 10:30 - 13:30, 2025-11-01 10:30 - 13:30 UTC
8 urtetik gorakoentzako abentura jokoa da. Parte hartzaileek hainbat enigma eta buru-hausgarri konpondu beharko dituzte Arkaitzi laguntzeko. Izan ere, biologo oso despistatua da, eta espezie inbaditzaile bat eta autoktono bat nahastu ditu. Jarduera honen bidez, hobeto ezagutuko da espezie exotiko inbaditzaileek sortzen duten arazoa, eta gure inguruko espezie batzuk ezagutaraziko dira.
Ohiko Escape Room ez bezala, gainditu beharreko probak, pistak, objektuak eta enigmak ez daude gela bakar batean, espazio ireki batean baizik. Beraz, Ingurumen Aretoko hainbat espaziotan mugitu beharko duzu, 4 espezie exotiko inbaditzaileen izenak aurkitu arte, horrela biologoaren tranpan erori den animalia autoktonoa askatu ahal izateko. Ordubete baino lehen egin ahal izango duzue?
3 txanda egingo dira: 10:15, 11:15 eta 12:15. Beharrezkoa da aldez aurretik izena ematea eta Ingurumen Aretoko baieztapena jasotzea.

EKO-JOSTAILUEN TAILERRA: KARTOIZKO HEGAZKINA
2025-07-26 10:30 - 13:30 UTC
Eskulan tailer honetan, 6 urtetik gorako haurrek kartoizko hodiak, plastikozko tapoiak eta beste elementu batzuk berrerabili ahal izango dituzte jostailuzko hegazkin zoragarri bihurtzeko, eta nahi duten bezala apaindu ahal izango dituzte.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.

BOLUEKO ZUHAITZ GALDUAK (JARDUERA AUTOGIDATUA)
2025-07-27 10:30 - 11:30 UTC
Bolueko hezeguneko zuhaitz batzuen arrastoa galdu dugu. Aurkitzen lagunduko diguzu?Jarduera autogidatu horren bidez, parte hartzen duten pertsonek eta taldeek ekosistema honetako 5 espezie tipiko identifikatu ahal izango dituzte, hala nola lizarra, hurritza, haltza, makala edo sahatsa. Aretotik ematen diren materialak erabiliz, parte-hartzaile bakoitzak herbario sinple bat egin ahal izango du. Parte hartzen duten eta beren herbarioaren emaitzaren argazkiak partekatzen dituzten pertsona guztien artean sei hilean behin Euskal Herriko landareen gida bat zozketatuko dugu.Jarduera autogidatu berri bat da, publiko guztiarentzat, 10 urtetik aurrera, eta beharrezkoa da aldez aurretik izena ematea eta Ingurumen Aretotik baieztapena jasotzea.
Ordutegia: 10:30, 10:45, 11:00, 11:15, 11:30, 11:45, 12:00, 12:15, 12:30, 12:45, 13:00, 13:15, 13:30.

BOTANIKARIA EGUN BATEZ (JARDUERA AUTOGIDATUA)
2025-07-27 10:30 - 11:30 UTC
Landareen gaia gustatzen zaizu, baina zaila egiten zaizu kaktus bat eta geranio bat bereiztea? Horrela bada, hau da zure jarduera! Botanikaren mundu liluragarrira hurbiltzeko, Ingurumen Aretotik gida digital bat bidaliko dizugu, Bolue inguruan oso ohikoak diren 8 espezieren argazki, marrazki eta bideoekin. Helburua, hezegunean zuen kabuz egingo duzuen ibilbide baten bidez, landare horiek identifikatzea eta jarduera egunean emango dizkizugun materialekin herbario sinple bat egiten hastea da. Parte hartzen duten eta euren herbarioaren emaitzaren argazkiak gurekin partekatzen dituzten pertsona guztien artean, sei hilean behin Euskal Herriko landareen gida bat zozketatuko dugu.
Jarduera autogidatu berri hau publiko guztiarentzat da (10 urtetik aurrera), eta beharrezkoa da aldez aurretik izena ematea eta Ingurumen Aretotik baieztapena jasotzea.
Ordutegia: 10:30, 10:45, 11:00, 11:15, 11:30, 11:45, 12:00, 12:15, 12:30, 12:45, 13:00, 13:15, 13:30

HEGAZTIEN KOLOREAK
2025-07-27 10:30 - 13:30, 2025-09-27 10:30 - 13:30 UTC
Gure inguruko hegazti batzuek koloreak galdu dituzte. Kolore horiek berreskuratzen lagunduko diezue?
Jarduera honen bidez, Ingurumen Areto inguruan pista-joko erraz bat egingo da, eta parte hartzen duten taldeek 6 hegazti misteriotsuak zein diren asmatu beharko dute, eta benetako koloreekin koloreztatu beharko dituzte. Gainera, jarduera amaitzerakoan, Baliabide Zentroko “Getxoko hegaztiak” argazki-erakusketa bisitatu ahal izango da. Gomendatutako gutxieneko adina: 6 urte.
Ordutegia: 10:30, 11:00, 11:30, 12:00, 12:30 eta 13:00. Beharrezkoa da aldez aurretik izena ematea eta Ingurumen Aretotik baieztapena jasotzea.

NATURAREN DETEKTIBEAK + ESPLORATZAILE TXIKIAK
2025-07-31 10:30 - 13:30 UTC
Esploratzaile txikiak (3 urtetik aurrera) eta Naturaren detektibeak (6 urtetik aurrera) ekintza autogidatuetan Ingurumen Aretoko inguru naturala ezagutuko da zentzumenen eta esperimentazioaren bidez. Horretarako, Ingurumen Areto inguruan zenbait geldialdi egitea planteatzen da, eta hauetan ingurumenarekin lotutako hainbat gai landuko dira. Geldialdiak baratzean, hildako enbor batean, tximeleten oasian, dortoken putzuan eta Arboretumean egiten dira, dinamika ezberdinak burutuz.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretoko baieztapena jasotzea

BIO-DIVER: PUTREA ERLIEBEAN
2025-09-06 10:30 - 13:30 UTC
Putrearen nazioarteko eguna aprobetxatuz, parte hartzen duten txikiek koadro bat egin ahal izango dute, hainbat testura dituen erliebezko sai dibertigarri batekin. Hegazti sarraskijale hauek naturan duten garrantziaz hitz egiteko aprobetxatuko da.
Gomendatutako gutxieneko adina: 6 urte.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretoaren baieztapena jasotzea.

ZOMORROEN-BILA
2025-09-07 10:30 - 13:30 UTC
Jarduera honen bidez, 8 urtetik gorako haurrek eta haien familiek gure inguruko intsektu eta zomorrotxoen zati bat ezagutu ahal izango dute, gure ekosistemetan betetzen duten funtzioa ezagutu eta kontserbazioaren garrantziari buruz hausnartu ahal izango dute. Horretarako, lupa batzuk erabiliz, zerrenda batean identifikatuko dituzte ikusten dituzten animalia txiki guztiak. Ondoren, gure intsektarium-ean benetako intsektuak mikroskopio digitalaren bidez ikusi ahal izango dituzte eta, amaitzeko, intsektu bat irudikatzen duen eskulan xume bat egin ahal izango dute, hainbat elementu berrerabiliz.
Ordutegia: 10:30, 11:00, 11:30, 12:00 eta 12:30. Beharrezkoa da aldez aurretik izena ematea eta Ingurumen Aretotik baieztapena jasotzea.

ESCAPE ROOM: ZABORRETA DOKTOREA
2025-09-13 10:30 - 13:30 UTC
Zaborreta Doktoreak ingurumenarekiko sortu duen plan suntsitzailearekin bukatzeko beharra dago. Horretarako, familiek eta taldeek hainbat froga eta pista gainditu eta topatu beharko dituzte, doktoreak bere egitasmoa lor ez dezan eta Ingurumen Aretotik garaiz ihes egiteko. Modu aktibo zein dibertigarri baten ingurumen arlo desberdinak jorratuko dira: hondakinen kudeaketa, biodibertsitatea, kontsumo arduratsua, besteak beste.
Ekimen hau ordu eta erdikoa da eta gehienez 6 kideko taldeetan egingo da. Bi txanda egingo dira: lehenengo saioa 10:30ean hasiko da eta bigarrena 12:15ean. Beharrezkoa da aurretik izena ematea eta gutxieneko adin gomendatua 8 urtekoa da.

ESKULAN JASANGARRIAK: ARKATZ-ONTZIAK PLASTIKOZKO BOTILEKIN
2025-09-14 10:30 - 13:30 UTC
6 urtetik gorako umeei zuzendutako eskulan tailerra. Bertan, plastikozko botilak berrerabili ahal izango dituzte munstro itxurako arkatz-ontzi dibertigarriak egiteko.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.

AZTARNEN BILA
2025-09-20 10:30 - 13:30 UTC
6 urtetik gorako umeei zuzendutako jarduera berri bat da, gure inguruko animaliek uzten dituzten arrastoak identifikatzen ikasteko. Ekintza bi zatitan banatzen da: ginkana autogidatua ezkutatutako aztarna aurkitzeko, eta eskulana, aztarna baten moldea egiteko hezitzaile baten laguntzarekin. Eskulana egiten den bitartean, animaliek uzten dituzten beste arrasto-mota batzuk erakutsiko dira.
Bi txanda egingo dira: 10:30etatik 11:45etara eta 12:15etatik 13:30etara. Beharrezkoa da aldez aurretik izena ematea eta Ingurumen Aretotik baieztapena jasotzea

GINKANA ESKOLA BIDEA: MUGIKORTASUN JASANGARRIA + HAMAIKETAKOA DOAN ( MUGIKORTASUNAREN EUROPAKO ASTEA)
2025-09-21 10:30 - 13:30 UTC
Ginkana Eskola Bidea autogidatuarekin familiek eta lagun taldeek (8 urtetik aurrerantz) eskola bideak ezagutzeko eta mugikortasun jasangarriaren inguruan lan egiteko aukera aparta izango dute hainbat joko eta ekintzaren bidez. Parte hartzaileek proposatutako puntuetan gelditu beharko dute eta horietako bakoitzean froga bat burutu. Honetaz gain, parte hartzaileek hamaiketako osasuntsua jasoko dute dohainik.
Jarduerak 2 ordu inguru irauten du. Ekintza hasteko ordutegiak: 10:15, 10:30, 10:45 eta 11.00. Beharrezkoa da aldez aurretik izena ematea eta Ingurumen Aretoko baieztapena jasotzea.

ARGAZKI GINKANA BOLUETIK (JARDUERA AUTOGIDATUA)
2025-09-27 10:30 - 13:30, 2025-10-12 10:30 - 13:30 UTC
Nahi duzu tarte dibertigarria pasatu, zure argazki-dohainak probatu eta sari gisa mini prismatikoak etxera eraman? Ez galdu argazki ginkana Boluetik!
Jarduera autogidatu berri honetan, Bolueko hezegunean aurki daitezkeen eta Ingurumen Aretotik emango dizugun fitxa batean jasotzen diren elementuen argazkiak lortzeko erronka botatzen dizugu. Elementu horietako bakoitzak puntuazio zehatza du: denbora amaitu aurretik puntu gehien lortzen dituzten parte-hartzaileen artean (hau da, elementu gehien lortzen dituztenen artean), sei hilean behin prismatikoak zozketatuko ditugu.
Adin guztiarentzako jarduera (sarrera doan 10:30etatik 13:30etara).

HELDUENTZAKO TAILERRA: IKASI OGIA EGITEN ORE AMAREKIN
2025-09-28 10:30 - 13:30 UTC
16 urtetik gorako pertsonei zuzendutako tailerra da eta bertan irin mota desberdinei eta hartzidura prozesuari buruz ikasiko dute parte-hartzaileek, eta ore amarekin ogia egingo dute Yureren eskutik (Okine ogia).
Tailerra 10:30etatik 13:30etara burutuko da eta beharrezkoa da izena ematea aldez aurretik.

BIO-DIVER: NIRE ORTU TXIKIA
2025-10-05 10:30 - 13:30 UTC
Habitataren munduko eguna aprobetxatuz (urriaren 6a), loreontzi bat egingo da plastikozko botilak berrerabiliz. 6 urtetik gorako haurrek perrexila eta babarrunak edo dilistak landatuko dituzte, etxerako baratze txiki bat sortzeko.
Beharrezkoa da aldez aurretik izena ematea eta Getxoko Ingurumen Aretoak baieztatzea.

ECO-JOSTAILUAK: TXORITXO ESEKIAK (HEGAZTI MIGRATZAILEEN MUNDUKO EGUNA)
2025-10-11 10:30 - 13:30 UTC
Hegazti migratzaileen munduko eguna aprobetxatuz, tailer honetan 6 urtetik gorako haurrek kartoizko hodiak berrerabiliko dituzte koloreetako txoritxo eseki dibertigarriak egiteko. Jarduerak irauten duen bitartean, inguruko hegaztien argazkiak erakutsiko dira, Getxoko biodibertsitatearen zati bat ezagutzera emateko.
Bi txanda egingo dira: 10:30etik 11:45era eta 12:15etik 13:30era. Beharrezkoa izango da aldez aurretik izena ematea eta Aretoak baieztatzea.

ONDAREAREN EUROPAKO JARDUNALDIAK: ERROTATIK DORRERA, ARKITEKTURA BOLUEKO HARANEAN (IBILBIDE GIDATUA)
2025-10-18 10:30 - 13:30 UTC
Bolue harana zeharkatuz, Martiarturako Erdi Aroko bide zaharrak Berangoko eta Getxoko Larrañazubi auzoak eta Erandioko Martiartu familiaren dorretxea lotzen zituen. Bide horren zati bati jarraituz, eta Bolue errekan zehar doan ibai-bide batetik abiatuz, ibilbide gidatu bat egingo da hezegunetik Martiartuko dorretxeraino. Ibilbide horren bidez, Bolue haranaren alderdi naturalak eta arkitektonikoak ezagutaraziko dira, Getxoko udalerriko txokorik naturalenetako batzuk bertan baitaude.
Gomendatutako gutxieneko adina: 8 urte.
Ordutegia: 10:30 – 13:30 (joan-etorria). Gomendatutako gutxieneko adina: 8 urte.
Beharrezkoa da aldez aurretik izena ematea eta Ingurumen Aretotik baieztapena jasotzea.

ASTE KLIMA: KLIMA ALDAKETARI BURUZKO ESPERIMENTUAK FAMILIAN
2025-10-18 10:30 - 13:30 UTC
6 urtetik gorako haurrentzat eta haien familientzat egindako jarduera da. Aretoko hezitzaileak 4 esperimentu egingo ditu klima-aldaketa lantzeko, zerk eragiten duen eta zer neurri har ditzakegun hausnartzeko. Gainera, familiek airearen kutsadura-neurgailu propioa sortu ahal izango dute etxera eramateko.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretoko baieztapena jasotzea.

NATURAN BIZIRAUTEA
2025-10-19 10:30 - 13:30 UTC
Egunen batean basoan galduko bazina, bizirauteko zure gida eta naturan aurki dezakezuna soilik erabiliz bizirauteko gai izango zinateke?
“Naturan bizirautea” jarduera berri bat da, eta bertan parte hartzen duten taldeek 4 proba gainditu beharko dituzte ordubete baino gutxiagoan: orientatzen ikasi, aterpea eraiki, janaria bilatu, zauriak elementu naturalekin sendatzen ikasi eta sua egiten ikasi. Hori guztia Aretoan sortu ditugun materialak eta gidak erabiliz.
6 txanda egingo dira: 10:30 (2 txanda), 11:15, 12:00 (2 txanda) eta 12:30. Gomendatutako gutxieneko adina: 10 urte. Beharrezkoa da aldez aurretik izena ematea eta Ingurumen Aretotik baieztapena jasotzea.

ESKULAN IRAUNKORRAK: GAU BELTZAREN KARETAK
2025-10-25 10:30 - 13:30 UTC
Gau Beltzaren gaua gertutasuna dela eta, hainbat adibide proposatzen dira, berrerabilitako kartoizko kareta izugarriak sortzeko.
6 urtetik gorakoentzat.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Getxoko Ingurumen Aretoak baieztatzea.

FAMILIENTZAKO JARDUERA: ELEMENTU NATURALEKIN JOLASEAN (WABI-SABI NATURA)
2025-10-26 10:30 - 13:30 (America/Adak)
Jarduera honetan, txikiek espazio bat izango dute, non parte-hartzaile bakoitzak moduan askean adierazteko aukera izango duen, elementu naturalekin egindako jolasaren bidez. Oraingoan egurrezko makilak izango ditugu protagonista. Horrela, joko jasangarriaz eta gure ingurunea errespetatzen duen jokoaz jabetu ahal izango gara, kontsumo arduratsua sustatzeaz gain.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.
Gutxieneko adina: 3 urte.

HILABETE OSOAN ZEHAR "ABENDUA GETXON" POSTAL LEHIAKETA
2025-11-01 00:00 - 2025-11-30 23:59 UTC
Neguaren etorrera eta abenduan zehar egiten diren Gabonetako ospakizunak hurbil daudenez, postalen lehiaketa honetan parte hartu ahal izango da hilabete osoan zehar.
Lehiaketa honek bi kategoria ditu:

4-9 urte
10-15 urte

Bi kategorietan, saria BBK Karpin Faunarako 2 sarrera izango dira.
Postalaren gaia abendua Getxon izango da, eta, beraz, Gabonetan, neguan edo aukeratutako hilabetearekin lotutako beste edozein gauzatan girotuta egon ahal izango dira.
Postalak Aretoan entregatu ahal izango dira. Gainera, posta elektronikoz bidali ahal izango dira info@ingurumenaretoagetxo.eus helbidera (eskaneatuta edo argazkiak), azaroaren 1etik azaroaren 30eko 23:59 arte.
Oinarriak hemen kontsulta daitezke: KLIK!
* Entregatutako postalak Aretoko baliabideen zentroan egongo dira ikusgai abenduan zehar.

BIO-DIBER TAILERRA: TXERRI-ITSULAPIKOA
2025-11-02 10:30 - 13:30 UTC
Eskulan tailer honetan 6 urtetik gorako txikiek plastikozko botilak berrerabili ahal izango dituzte txerritxo formako itsulapiko politak egiteko.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.

EKO-JOSTAILUEN TAILERRA: ZENBAT ARRAUTZA JARRIKO DITU OILOAK?
2025-11-08 10:30 - 13:30 UTC
6 urtetik gorako txikiei zuzendutako jarduera bat da, non jostailu bat sortu ahal izango duten kartoia eta arrautza-ontziak berrerabiliz, non oilo txiki batek arrautzak jarriko dituen katapulta bat erabiltzean dugun trebetasunaren arabera.
Bi txanda egingo dira: 10:30etik 11:45era eta 12:15etik 13:30era. Beharrezkoa da aldez aurretik izena ematea eta Ingurumen Aretotik baieztapena jasotzea.
